sagorsarker/bangla-wikipedia huggingface dataset:
আল-কুরতুবি

ইমাম আবু আবদুল্লাহ আল কুরতুবি বা আবু আবদুল্লাহ মুহাম্মদ ইবনে আহমেদ ইবনে আবু বকর আল আনসারি আল কুরতুবি () ছিলেন কর্ডো‌বার একজন বিখ্যাত মুফাসসির, মুহাদ্দিস ও ফকিহ। তিনি ফিকহের মালিকি মাজহাবের অনুসারী ছিলেন। তাফসীর আল কুরতুবি নামক কুরআনের তাফসির গ্রন্থের জন্য তিনি বেশি পরিচিত।
ইমাম কুরতুবি ১৩শ শতাব্দীতে স্পেনের কর্ডো‌বায় জন্মগ্রহণ করেন। তার বাবা ছিলেন একজন কৃষক। ১২৩০ সালে স্প্যানিশ আক্রমণের সময় তার বাবা মারা যান। তরুণ বয়সে কুরতুবি পাত্র তৈরির জন্য তার পরিবারে মাটি আনার কাজ করেছেন। কর্ডো‌বায় তিনি তার শিক্ষা সমাপ্ত করেন। ১২৩৬ সালে রাজা প্রথম ফার্নান্ডো কর্ডো‌বা দখল করে নিলে তিনি আলেক্সান্দ্রিয়া চলে যান। সেখানে তিনি হাদিস ও তাফসীর অধ্যয়ন করেন। এরপর তিনি কায়রো যান এবং মুনিয়া আবিল খুসাবে বসবাস শুরু করেন। বাকি জীবন তিনি এখানে অতিবাহিত করেছেন। ইমাম কুরতুবি তার সৌজন্যতা ও জীবনযাপন ধারার জন্য পরিচিত ছিলেন। ১২৭৩ সালে ইমাম কুরতুবি মৃত্যুবরণ করেন। মুনিয়া আবিল খুসাবে তাকে দাফন করা হয়। ১৯৭১ সালে তার মাজারের পাশে তার নামে মসজিদ নির্মিত হয়েছে।
তাফসীর, হাদিস, তিলাওয়াত ও ফিকহে ইমাম কুরতুবি দক্ষতা অর্জন করেন যা তার লেখায় ফুটে উঠেছে। অনেক পণ্ডিত তার পাণ্ডিত্যপূর্ণ কর্মের প্রশংসা করেন। নিজের রচনায় ইমাম কুরতুবি সুন্নি দৃষ্টিভঙ্গির পক্ষে অবস্থান নিয়েছেন এবং মুতাজিলাদের সমালোচনা করেছেন।
আত তুরতুশি

আবু বকর মুহাম্মদ আত তুরতুশি (আরবি: أبو بكر محمد بن الوليد الطرطوشي) (১০৫৯ – ১১২৬ খ্রিষ্টাব্দ) (৪৫১ – ৫২০ হিজরি) (আত তুরতুশি নামে বেশি পরিচিত) ছিলেন ১২শ শতাব্দীর একজন খ্যাতনামা আন্দালুসিয়ান রাজনৈতিক দার্শনিক। এছাড়া তিনি ফিকহের মালিকি মাজহাবের একজন পণ্ডিত।
আত তুরতুশি ১০৫৯ সালে আন্দালুসের টরটসার এবরো বদ্বীপে জন্মগ্রহণ করেন। এসময় এই অঞ্চল বিভিন্ন তাইফা রাজ্যে বিভক্ত হয়ে পড়েছিল। তিনি প্রথমে জারাগোজায় যান এবং বিখ্যাত পণ্ডিত ও কবি আবুল ওয়ালিদ আল বাজির কাছে শিক্ষাগ্রহণ শুরু করেন। আন্দালুসিয়ান পলিমেথ ইবনে হাজমের দার্শনিক ও রাজনৈতিক গ্রন্থগুলো অধ্যয়ন করেছেন।
শিক্ষার উদ্দেশ্যে আত তুরতুশি মুসলিম বিশ্বের অনেক অঞ্চলে ভ্রমণ করেছেন এবং পূর্বদিকে বাগদাদ পর্যন্ত অগ্রসর হন। তার ভ্রমণ করা স্থানের মধ্যে রয়েছে দামেস্ক, আলেপ্পো, কায়রো ও আলেক্সান্দ্রিয়া। এরপর তিনি আলেক্সান্দ্রিয়ায় বসবাস শুরু করেন এবং সেখানে মাদ্রাসায় লেখাপড়া করতে থাকেন। আত তুরতুশি কঠোরভাবে মিশরের ফাতেমীয় খিলাফতের ইসমাইলি মতবাদের সমালোচনা করেছিলেন। আলমোরাভি শাসক ইউসুফ ইবনে তাশফিনের জন্য তিনি একটি ফতোয়া প্রদান করেছিলেন যাতে তাকে স্পেন আক্রমণ করে বিভক্ত তাইফা রাজ্যগুলোকে ক্ষমতাচ্যুত করার অনুমতি দেয়া হয়। "সিরাজ আল মুলুক" তার বিখ্যাত রচনাকর্ম। এটি রাজনৈতিক তত্ত্বের উপর একটি গুরুত্বপূর্ণ রচনা।
কাম্পোরা সান জোভান্নি

কাম্পোরা সান জোভান্নি ইতালির ক্যালাব্রিয়ার কোজেনসা প্রদেশের আমানসিয়া সম্প্রদায়ের (কমুনে) একটি ফ্রাসিওনে। এটির অবস্থান কাতানজারো প্রদেশ এর সীমানার কাছে।
কাম্পোরা সান জোভান্নি টাইরহেনীয় সমুদ্রের উপকূলবর্তী অঞ্চলে অবস্থিত। ১৯৫০ এর দশককার সময় থেকে, গ্রামটি একটি ছোট মালভূমি নিয়ে গড়ে উঠেছে এবং প্রসারিত হয়েছে যেটি সমুদ্র সৈকতের একেবারে পাশ্ববর্তী সমতল অঞ্চলসমূহ লক্ষ্য করা যায়। এই অঞ্চলটি মুলত প্রাকৃতিক নৈসর্গির বেলাভূমি হিসেবে চারদিকে আঙ্গুর গাছ এবং জলপাই গাছের সমরাহে আচ্ছাদিত একটি পাহাড় দিয়ে পরিবেষ্টিত হয়ে আছে। এছাড়াও এলাকাটি অন্যতম বৈশিস্ট্য হল, এই পাহাড়টি এই অঞ্চলের দিকে আলতো করে ধাবিত বলে মনে হয় এবং সম্মুখভাগ প্রসারমান, বাম দিকে লেমেজিয়া টার্মের উপসাগর এবং একেবারে সামনের দিকে প্রাকৃতিক বেলাভূমি সহ স্ট্রম্বোলি আগ্নেয়গিরি পরিষ্কারভাবে দিনের বেলায় লক্ষ্য করা যায়।
এই অঞ্চলের আরও একটি বৈশিষ্ট্য হচ্ছে আইওলিয়ান দ্বীপপুঞ্জে যেতে হলে খুব সহজেই কাম্পোরা বন্দর থেকে যাওয়া যায়।
এলাকাটির অর্থনীতি মূলতঃ কৃষি এবং পর্যটন শিল্পের উপর ভিত্তি করে গড়ে উঠেছে। ১৯৫০ এর দশককার সময় থেকে, অঞ্চলটিতে লাল পেঁয়াজের চাষ ব্যাপকভাবে হয়ে আসছে এবং বতর্মান সময়ের দেশী এবং বিদেশী উভয় বাজারেই এটির চাষাবাদ প্রশংসিত হয়ে আসছে। বিগত ২০ বছরেরও অধিক সময়কাল ধরে, এই পণ্যটির রফতানি এবং অন্যান্য বাণিজ্যিক কর্মকাণ্ডের জন্য স্থানীয় পর্যায়ের অর্থনীতিক কাঠামোকে অধিকতর প্রসারিত করে আসছে।
অজয় জাদেজা

অজয়সিংজি দৌলতসিংজি জাদেজা (; ; জন্ম: ১ ফেব্রুয়ারি, ১৯৭১) গুজরাতের যমনগর এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৯২ থেকে ২০০০ মেয়াদে ভারত ক্রিকেট দলের অন্যতম সদস্য ছিলেন অজয় জাদেজা। এছাড়াও, ভারত দলকে ১৩টি একদিনের খেলায় নেতৃত্ব দিয়েছেন। ঘরোয়া প্রথম-শ্রেণীর ভারতীয় ক্রিকেটে হরিয়ানা, জম্মু ও কাশ্মীর এবং রাজস্থানের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝেমধ্যে ডানহাতে মিডিয়াম বোলিং করতেন তিনি।
পাতানো খেলার অভিযোগে তাকে নিষিদ্ধ ঘোষণা করা হলেও ২৭ জানুয়ারি, ২০০৩ তারিখে দিল্লি হাইকোর্টের আদেশ বলে তার উপর আরোপিত নিষেধাজ্ঞাদেশ বাতিল করা হয়।
সমগ্র খেলোয়াড়ী জীবনে জাদেজা ১৫ টেস্ট ও ১৯৬টি একদিনের আন্তর্জাতিকে অংশগ্রহণ করেছেন। ১৯৯০-এর দশকের শেষার্ধ্বে তার দ্রুতগতিতে রান তোলা বেশ স্মরণীয় হয়ে আছে। এছাড়াও তিনি দলের অন্যতম সেরা ফিল্ডার হিসেবে চিহ্নিত হয়ে আছেন।
১৯৯৬ সালের ক্রিকেট বিশ্বকাপের কোয়ার্টার ফাইনালে চিরপ্রতিদ্বন্দ্বী পাকিস্তানের বিপক্ষে ২৫ বলে ৪৫ রান করে স্মরণীয় ভূমিকা রাখেন। তন্মধ্যে ওয়াকার ইউনুসের শেষ দুই ওভারে ৪০ রান সংগ্রহ করেছিলেন। একদিনের আন্তর্জাতিকে ৪র্থ ও ৫ম উইকেট জুটিতে মোহাম্মদ আজহারউদ্দীনের সাথে যথাক্রমে জিম্বাবুয়ে ও শ্রীলঙ্কার বিপক্ষে সর্বোচ্চ রানের রেকর্ড গড়েন। এছাড়াও শারজায় অনুষ্ঠিত খেলায় ইংল্যান্ডের বিপক্ষে ১ ওভারে ৩ রান দিয়ে ৩ উইকেট পেয়ে দলকে বিজয়ী করতে সহায়তা করেন। ৩ জুন, ২০০০ তারিখে পাকিস্তানের বিপক্ষে পেপসি এশিয়া কাপে সর্বশেষ একদিনের আন্তর্জাতিকে অংশ নিয়েছিলেন। ঐ খেলায় ৪ ছক্কা ও ৮ চারে ৯৩ রান করলেও তার দল হেরে যায়।
কিন্তু ক্রিকেটের যাবতীয় অর্জনসমূহ পাতানো খেলায় অংশগ্রহণের অভিযোগে কলুষিত হয় ও ৫-বছরের জন্য নিষেধাজ্ঞা প্রদান করা হয়। তবে, ২৭ জানুয়ারি, ২০০৩ তারিখে দিল্লি হাইকোর্ট তার উপর আরোপিত নিষেধাজ্ঞা প্রত্যাহার করে এবং তাকে ঘরোয়া ও আন্তর্জাতিক ক্রিকেটে অংশগ্রহণের অনুমতি দেয়। ২০১৩ সালে রঞ্জি ট্রফিতে তিনি অংশগ্রহণ করেন।
বর্তমানে তিনি ক্রিকেট ধারাভাষ্যকার হিসেবে দায়িত্ব পালনসহ হরিয়ানা ক্রিকেট দলের অধিনায়কত্ব করছেন। সাবেক পাকিস্তান ক্রিকেট দলের অধিনায়ক জহির আব্বাসের সাথে ২০০৩ সালের আইসিসি ক্রিকেট বিশ্বকাপে ধারাভাষ্যের দায়িত্বে ছিলেন। ২০০৭ সালের বিশ্বকাপেও একই দায়িত্বে ছিলেন। পরে এনডিটিভি ইন্ডিয়া ও এনডিটিভি ২৪*৭ চ্যানেলে ক্রিকেট বিশ্লেষক হিসেবে ছিলেন।
ব্যক্তিগত জীবনে বিবাহিত তিনি। রিভাবা জাদেজা নাম্নী এক রমণীর পাণিগ্রহণ করেন। তাদের সংসারে এক সন্তান রয়েছে।
ইন্দপুর সমষ্টি উন্নয়ন ব্লক

ইঁদপুর সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার একটি প্রশাসনিক অঞ্চল। এই ব্লকটি ইঁদপুর থানার অধীনস্থ। ব্লকের সদর ইঁদপুর।
ইঁদপুর ব্লকটি অক্ষ-দ্রাঘিমাংশে অবস্থিত। এই ব্লকের গড় উচ্চতা । ব্লকের আয়তন ৩০০.২০ বর্গ কিলোমিটার।
ইঁদপুর ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: ভেদুয়াসোল, ব্রাহ্মণডিহা, ব্রজরাজপুর, গৌরবাজার, হাটগ্রাম, ইঁদপুর ও রঘুনাথপুর।
ইঁদপুর ব্লকটি বাঁকুড়া ও খাতড়া শহরদুটির মধ্যে সংযোগরক্ষাকারী রাস্তার উপর অবস্থিত।
২০০১ সালের জনগণনা অনুসারে, ইঁদপুর ব্লকের জনসংখ্যা ১৩৭,৮০০। এর মধ্যে ৭০,৮৭৬ জন পুরুষ এবং ৬৬,৯২৪ জন মহিলা। ১৯৯১-২০০১ সালে দশকীয় বৃদ্ধির হার ১০.১৫%। বাঁকুড়া জেলার দশকীয় বৃদ্ধির হার ১৩.৭৯%। রাজ্যের দশকীয় বৃদ্ধির হার ১৭.৮৪%।
ইঁদপুর ব্লকে তফসিলি জাতি জনসংখ্যা ৫৭, ৩৯২ এবং তফসিলি উপজাতি জনসংখ্যা ১৩,১৫১।
ইঁদপুর গোয়েঙ্কা উচ্চমাধ্যমিক বিদ্যালয় এই শহরে অবস্থিত। এখানে একটি গ্রন্থাগার রয়েছে। ইঁদপুর ব্লক থেকে ১৭ কিলোমিটার দূরে শালডিহা উচ্চমাধ্যমিক বিদ্যালয় ও শালডিহা কলেজ অবস্থিত। বেলুট গ্রন্থাগার শালডিহা কলেজ থেকে ৫ কিলোমিটার দূরে অবস্থিত।
ওলন্দাজ উইকিপিডিয়া

ওলন্দাজ উইকিপিডিয়া () হচ্ছে অনলাইন বিশ্বকোষ উইকিপিডিয়ার ওলন্দাজ ভাষার সংস্করণ। ২০০১ সালে ওলন্দাজ উইপিডিয়ার পথচলা শুরু হয়। 2025 পর্যন্ত ডাচ উইকিপিডিয়ার নিবন্ধ সংখ্যা , যা একে তৃতীয় বৃহত্তম উইকিপিডিয়া হিসেবে স্বীকৃতি দিয়েছে। এটা চতুর্থ উইকিপিডিয়া ভাষা যার নিবন্ধ সংখ্যা ১মিলিয়ন (১০ লাখ) অতিক্রম করেছে। প্রথম, দ্বিতীয় ও তৃতীয় অবস্থানে আছে ইংরেজি, জার্মান ও ফরাসী ভাষার উইকিপিডিয়া। ২০১৬ সালের এপ্রিল মাসে ডাচ উইকিপিডিয়ার ১১৫৪ জন সক্রিয় সদস্য প্রত্যেকে কমপক্ষে পাঁচটি করে সম্পাদনা করেছেন।
২০০১ সালের ১৯ জুন ওলন্দাজ উইকিপিডিয়া যাত্রা শুরু করে এবং ২০০৫ সালে এক লাখ তম নিবন্ধ তৈরী হয়। শীর্ষ দশ উইকিপিডিয়ার হিসেবে ডাচ ভাষার উইকিপিডিয়া পাতা-ভাষাভাষী লোক হিসেবে সব থেকে বড় উইকিপিডিয়া। 2025, পর্যন্ত জন ব্যবহারকারী, জন প্রশাসক টি ফাইলস আছে এই উইকিপিডিয়ায়।
ডাচ উইকিপিডিয়ার বেশীরভাগ নিবন্ধ (৫৯%) ইন্টারনেট বটের মাধ্যমে তৈরী। ২০১১ এর অক্টোবর মাসে কিছু বট মিলে ৮০,০০০ নিবন্ধ তৈরি করে মাত্র ১১ দিনে (যা সমগ্র নিবন্ধের ১০%)।
২০১১ সালের ডিসেম্বর মাসে ডাচ উইকিপিডিয়ার ১ মিলিয়ন তম নিবন্ধটি তৈরী হয়। সে সময়ে বটের সাহায্যে দশদিনে এক লাখ নিবন্ধ তৈরী করা হয়। ২০১৩ সালের মার্চ মাসে ফরাসি উইকিপিডিয়া কে পেছনে ফেলে ডাচ উইকিপিডিয়া চতুর্থ স্থান দখল করে।
দাদাগিরি আনলিমিটেড

দাদাগিরি আনলিমিটেড হলো ভারতীয় বাংলা ভাষার একটি কুইজ অনুষ্ঠান, যা ২০০৯ সাল থেকে জি বাংলায় সম্প্রচারিত হয়। অনুষ্ঠানটির প্রথম ২ মৌসুম উপস্থাপনা করেছিলেন ভারত জাতীয় ক্রিকেট দলের সাবেক অধিনায়ক এবং ভারতীয় ক্রিকেট নিয়ন্ত্রণ বোর্ডের সাবেক সভাপতি সৌরভ গঙ্গোপাধ্যায়। তৃতীয় মৌসুম উপস্থাপনা করেছিলেন অভিনেতা মিঠুন চক্রবর্তী। চতুর্থ মৌসুম থেকে এখন পর্যন্ত অনুষ্ঠানটির প্রত্যেক মৌসুম উপস্থাপনা করেন সৌরভ গঙ্গোপাধ্যায়। 
পশ্চিমবঙ্গ রাজ্যের বিভিন্ন অংশে অনুষ্ঠিত প্রাথমিক বাছাই রাউন্ডের মাধ্যমে এই অনুষ্ঠানের প্রতিযোগীদের বাছাই করা হয়। প্রত্যেক প্রতিযোগী নিজ নিজ জেলার প্রতিনিধিত্ব করেন। সাধারণ মানুষ ছাড়াও বিভিন্ন জনপ্রিয় ব্যক্তি এই অনুষ্ঠানে অতিথি প্রতিযোগী হিসেবে উপস্থিত হন। অনুষ্ঠানটির প্রথম মৌসুম শুরু হয়েছিল ২০০৯ সালের ২৭ জুলাই।
এই রাউন্ডে প্রায় ২০ জন প্রতিযোগী থেকে ৬ জন কে নির্বাচন করা হয় ৬টি আলাদা আলাদা প্রশ্ন করে। তাদের মধ্য থেকে সবচেয়ে কম সময়ে যারা সঠিক প্রশ্নের উত্তর দিতে পারে, তারাই পরবর্তী রাউন্ডের জন্য নির্বাচিত হয়। বর্তমানে অনুষ্ঠানটিতে এই রাউন্ড নেই।
এই রাউন্ডে সবাইকে ৬টি প্রশ্ন করা হয়ে থাকে। সবাই যার যার মতো করে উত্তর দিতে পারে। প্রতিটি প্রশ্নের সাথে উত্তর পরিবর্তন করা যায়।
এই রাউন্ডে ৬ জন প্রতিযোগীকে ২, ৪, ৬ রানের জন্য প্রশ্ন করা হয়ে থাকে। সঠিক উত্তরের জন্য পুরো নম্বর আর ভুল উত্তরের জন্য যে নম্বরের প্রশ্ন করা হয়, তার দ্বিগুণ নম্বর কর্তন করা হয়। এই রাউন্ডে একজনের প্রশ্নে আরেকজন চ্যালেঞ্জ করতে পারে।
কাভার ড্রাইভ রাউন্ডে বড় পর্দায় ৪টি ক্যাটাগরি আসে। সেখান থেকে প্রতিযোগীদের পছন্দ অনুসারে প্রশ্ন করা হয়ে থাকে। এটাতেও প্রতি ভুল উত্তরের জন্য নম্বর কর্তন করা হয়।
এটাকে সবচেয়ে কঠিন রাউন্ড হিসেবে বিবেচনা করা হয়। এখানে প্রত্যেকের জন্য আলাদা আলাদা করে ৬টি প্রশ্ন করা হয়ে থাকে। এটাতেও প্রতি ভুল উত্তরের জন্য নম্বর কর্তন করা হয়।
এই রাউন্ডে সবার জন্য ৬টি প্রশ্ন করা হয়ে থাকে। প্রতিটি প্রশ্নের সাথে ২টি করে উত্তর দেওয়া থাকে। যিনি আগে বাজার চাপ দেবেন, তিনি আগে উত্তর দিতে পারবেন। এখানে প্রতিটি প্রশ্নের জন্য ২ রান করে ধাপে ধাপে বাড়তে থাকে এবং ভুল উত্তরের জন্য যত রানের প্রশ্ন তত নম্বর কর্তন করা হয়।
সর্বশেষ রাউন্ড এটি। এই রাউন্ডে বড় পর্দায় কিছু বিষয় থাকে, সেখান থেকে যার স্কোর বেশি থাকে তাকে প্রথম বিষয় বাছাই করার সুযোগ দেওয়া হয়। আর তার বিষয়ের প্রশ্নে চ্যালেঞ্জ করতে পারবে যেকোনো প্রতিযোগী।
টেলিভিশন কুইজ শো "দাদাগিরি আনলিমিটেড" বছরের পর বছর বিশিষ্ট ব্যক্তিত্বদের দ্বারা পরিচালিত হয়েছে। সৌরভ গাঙ্গুলী ২০০৯ থেকে ২০১১ সাল পর্যন্ত এই শোয়ের সঞ্চালক ছিলেন এবং পরে ২০১৩ থেকে ২০২৪ পর্যন্ত আবারও এই ভূমিকা গ্রহণ করেন। মিঠুন চক্রবর্তী ২০১২ থেকে ২০১৩ সাল পর্যন্ত স্বল্প সময়ের জন্য সঞ্চালনার দায়িত্ব নিয়েছিলেন। ২০২৫ সাল থেকে জিশু সেনগুপ্ত এই শোয়ের সঞ্চালকের দায়িত্ব গ্রহণ করেছেন।
মুয়াবিয়া ইবনে হিশাম

মুয়াবিয়া ইবনে হিশাম ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন।
আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।
মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন। ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন।
আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন।
মার্কিন যুক্তরাষ্ট্র জাতীয় ক্রিকেট দল

মার্কিন যুক্তরাষ্ট্র জাতীয় ক্রিকেট দল আন্তর্জাতিক ক্রিকেটে মার্কিন যুক্তরাষ্ট্রের প্রতিনিধিত্বকারী জাতীয় ক্রিকেট দল। ১৯৬৫ সালে দলটি আন্তর্জাতিক ক্রিকেট কাউন্সিলের সহযোগী সদস্য পদ লাভ করে। দলটি ইউনাইটেড স্টেটস অব আমেরিকা ক্রিকেট অ্যাসোসিয়েশন (ইউএসএসিএ) কর্তৃক পরিচালিত হচ্ছে। কিন্তু আইসিসি’র নতুন গঠনতন্ত্রের ফলে সংস্থার সদস্যপদ বাতিল করা হয়। পরবর্তীতে ১ এপ্রিল, ২০০৮ তারিখে গঠনতন্ত্র সংশোধনের ফলে প্রয়োজনীয় শর্ত অনুসরণ করায় এর সদস্যপদ বহাল রাখা হয়। এরফলে সংস্থাটি ওয়েস্ট ইন্ডিজ ক্রিকেট বোর্ডের তত্ত্বাবধানে চলে যায় ও আইসিসি দলটির প্রত্যাবর্তনকে স্বাগতঃ জানায়।
কিন্তু অদ্যাবধি ক্রিকেট খেলা মার্কিন যুক্তরাষ্ট্রে তেমন দৃষ্টি আকর্ষণ করতে পারেনি। মাত্র পাঁচটি মানসম্মত ক্রিকেট পিচ রয়েছে ও দলে মাত্র তিনজন মার্কিন যুক্তরাষ্ট্রে জন্মগ্রহণকারী খেলোয়াড় রয়েছেন।
অষ্টাদশ শতকের শুরুতে ব্রিটিশেরা তেরোটি উপনিবেশে ক্রিকেট খেলোর গোড়াপত্তন করে। অষ্টাদশ শতকে ক্রিকেটের প্রসার শুরু হয়। অসমর্থিত সূত্রে জানা যায়, জর্জ ওয়াশিংটন ক্রিকেটের তুথোড় সমর্থক ছিলেন। আমেরিকার বিপ্লবের সময় ভ্যালি ফোর্জে তাঁর সমর্থকদের নিয়ে কমপক্ষে একটি খেলায় অংশ নিয়েছিলেন। এ প্রসঙ্গে জন অ্যাডামস কংগ্রেসে বক্তব্য রাখেন যে, যদি ক্রিকেট ক্লাবের প্রধানকে ‘প্রেসিডেন্ট’ বলা হয়, তাহলে নতুন দেশের প্রধানকে একই নামে না ডাকার কোন কারণ নেই।
১৮৪৪ সালে মার্কিন যুক্তরাষ্ট্র দল সর্বপ্রথম কানাডার বিপক্ষে আন্তর্জাতিক ক্রিকেট খেলায় অংশ নেয়। নিউইয়র্কের ব্লুমিংড্যাল পার্কের সেন্ট জর্জেস ক্রিকেট ক্লাব মাঠে খেলাটি অনুষ্ঠিত হয়েছিল। এই প্রথম আন্তর্জাতিক খেলায় প্রায় ২০,০০০ দর্শক উপস্থিত হয়েছিলেন ও আধুনিক যুগে অবস্থান করেও দীর্ঘকালীন আন্তর্জাতিক ক্রীড়া প্রতিপক্ষের মর্যাদা লাভ করে আসছে উভয়দল। খেলা থেকে $১২০,০০০ মার্কিন ডলার সংগ্রহ করা হয় যা ২০০৭ সালের সাথে তুলনান্তে $১.৫ মিলিয়ন মার্কিন ডলারের সমান।
১৮৫৯, ১৮৬৮ ও ১৮৭২ সালে ইংল্যান্ড দল মার্কিন যুক্তরাষ্ট্র ও কানাডাসহ উত্তর আমেরিকা সফর করে। এ সফরগুলো মূলতঃ বাণিজ্যিকধর্মী ছিল। অধিকাংশ খেলাই ছিল অসামঞ্জস্য। বলা হয়ে থাকে যে, স্বাগতিক দল এগারো জনের অধিক যা সচরাচর বাইশজনের দল নিয়ে গঠন করা হয়। প্রতিযোগিতাপূর্ণ হওয়ার তাগিদে খেলোয়াড়ের সংখ্যা এরচেয়েও বেশি ছিল।
এটি দলের সাম্প্রতিক স্কোয়াডে নির্বাচিত সমস্ত সক্রিয় খেলোয়াড়দের তালিকা করে। 17 আগস্ট, 2022 তারিখে আপডেট করা হয়েছে।
চাবি
"26 জুন, 2023 তারিখে আপডেট করা হয়েছে"
বানারীপাড়া পৌরসভা

বানারীপাড়া পৌরসভা বাংলাদেশের বরিশাল জেলার বানারীপাড়া উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা ও বরিশাল-২ ( বানারীপাড়া-উজিরপুর) নির্বাচনী এলাকার অন্তর্গত। 
১৯৯০ সালে গ শ্রেণীর পৌরসভা হিসেবে ৩ বর্গকিলোমিটার এলাকা নিয়ে বানারীপাড়া পৌরসভা প্রতিষ্ঠিত হয়। পরবর্তীতে ২০১৩ সালের ২৮ জুলাই এটি খ শ্রেণীর পৌরসভায় উন্নীত হয়। 
বানারীপাড়া পৌরসভার আয়তন ৪.৭৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
২০১১ সালের আদমশুমারি অনুযায়ী বানারীপাড়া পৌরসভার মোট জনসংখ্যা ১০,৩৬৬ জন। এর মধ্যে পুরুষ ৫,৩৬৫ জন এবং মহিলা ৫,০০১ জন। মোট পরিবার ২,৩৭৩টি।
২০১১ সালের আদমশুমারি অনুযায়ী বানারীপাড়া পৌরসভার সাক্ষরতার হার ৮৮.৫%।
গোলাম সালেহ মঞ্জু মোল্লা চেয়ারম্যান (১৯৯৩-১৯৯৭)
গোলাম সালেহ মঞ্জু মোল্লা চেয়ারম্যান(১৯৯৭-২০০৪)
গোলাম সালেহ মঞ্জু মোল্লা চেয়ারম্যান(২০০৪-২০০৯)
গোলাম সালেহ মঞ্জু মোল্লা মেয়র(২০০৯-২০১৫)
এ্যাড.সুভাষ চন্দ্র শীল মেয়র(২০১৫-২০২০)
এ্যাড.সুভাষ চন্দ্র শীল মেয়র(২০২১-
শাহরিয়ার হোসেন

মোহাম্মদ শাহরিয়ার হোসেন (জন্ম: ১ জুন, ১৯৭৬) নারায়ণগঞ্জে জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতি প্রতিযোগীতায় অংশগ্রহণ করেছেন। দলে তিনি মূলতঃ ঝড়োগতিতে সাবলীল ভঙ্গীমায় উদ্বোধনী ব্যাটসম্যান হিসেবে অংশগ্রহণ করেছেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণসহ ২০০০ সালে ভারতের বিপক্ষে অনুষ্ঠিত উদ্বোধনী টেস্টের অন্যতম সদস্য ছিলেন তিনি। ঘরোয়া ক্রিকেটে ঢাকা বিভাগের প্রতিনিধিত্ব করেন।
১৯৯৩ সালে বাংলাদেশ অনূর্ধ্ব-১৯ দলের অন্যতম সদস্য হিসেবে তার অন্তর্ভুক্তি ঘটে। ১৯৯৫ সালে বাংলাদেশ এ ক্রিকেট দলের সদস্য মনোনীত হন। এরপর ১৯৯৬ সালে জাতীয় দলে অংশগ্রহণের সুযোগ লাভ করেন।
বিশ্বকাপের পূর্বে ১৯৯৯ সালের মার্চে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় একদিনের আন্তর্জাতিক প্রতিযোগিতায় কেনিয়ার বিপক্ষে নিজস্ব সর্বোচ্চ ৯৫ রান করেন। এরফলে অল্পের জন্য প্রথম বাংলাদেশী হিসেবে ওডিআইয়ে সেঞ্চুরি করা থেকে বঞ্চিত হন। পরের খেলায় জিম্বাবুয়ের বিপক্ষে করেন ৬৮ রান। ঐ খেলায় মেহরাব হোসেনের সাথে প্রথম উইকেট জুটিতে ১৭০ রান সংগ্রহ করেন। বছরের শেষদিকে অক্টোবরে ঢাকায় সফরকারী ওয়েস্ট ইন্ডিজের বিপক্ষে ৪৫ ও ৪৭ রান তুলেছিলেন।
২০০০ থেকে ২০০৪ মেয়াদে সমগ্র খেলোয়াড়ী জীবনে মাত্র ৩ টেস্টে অংশগ্রহণ করেছেন। ভারতের বিপক্ষে বাংলাদেশের ক্রিকেট ইতিহাসের প্রথম টেস্টে তিনি অংশ নেন। ঐ টেস্টের উভয় ইনিংসে তিনি যথাক্রমে ১২ ও ৭ রান করেছিলেন। নিয়মিত উইকেট-কিপার খালেদ মাসুদের হাঁটুর আঘাতপ্রাপ্তিতে ভারতের ইনিংসে ৩৫-৮৫ ওভার পর্যন্ত উইকেট-রক্ষণের দায়িত্বে ছিলেন। অধিনায়ক নাইমুর রহমানের বলে সাবা করিম প্রতিরোধ করতে না পারায় শাহরিয়ারের প্যাডে বল লেগে উইকেটে আঘাত লাগলে করিমকে স্ট্যাম্পড করেন তিনি। বাংলাদেশের দ্বিতীয় ইনিংসে শ্রীনাথের শর্ট বল মাথায় আঘাত হানলে রিটায়ার্ড হার্ট হন। পরবর্তীতে ব্যাটিংয়ে নেমে সুনীল জোশী’র বলে এলবিডব্লিউ’র শিকার হন।
চার বছর পর ২০০৪ সালে ২-টেস্টের সিরিজে নিজস্ব পরবর্তী টেস্টে অংশ নিয়ে জিম্বাবুয়ের বিপক্ষে ব্যক্তিগত সর্বোচ্চ ৪৮ রান তোলেন। তা স্বত্ত্বেও জিম্বাবুয়ে সফর শেষে দল থেকে বাদ পড়েন শাহরিয়ার। পাশাপাশি আঘাতপ্রাপ্তির ফলে তার খেলোয়াড়ী জীবনের অকাল সমাপ্তি ঘটে।
১৯৯৯ সালের ক্রিকেট বিশ্বকাপে পাকিস্তানের বিপক্ষে স্মরণীয় জয়ে তিনি উল্লেখযোগ্য ভূমিকা রাখেন। নর্দাম্পটনে অনুষ্ঠিত ঐ খেলায় তিনি ৩৯ রান করেছিলেন। নিজের সেরা ইনিংস হিসেবে শোয়েব আখতার, ওয়াসিম আকরাম ও ওয়াকার ইউনুসের ন্যায় বিশ্বমানের ফাস্ট বোলারদের বিপক্ষে শর্ট বলগুলোকে মোকাবেলা করে সহজাত ড্রাইভ দিয়েছেন।
সৈয়দ ফজলুল করিম

সৈয়দ ফজলুল করিম (১৯৩৫ – ২০০৬) ছিলেন একজন বাংলাদেশি ইসলামি পণ্ডিত, পীর ও রাজনীতিবিদ। তিনি পীর সাহেব চরমোনাই নামে সর্বাধিক পরিচিত ছিলেন। ইসলামের আধ্যাত্মিক শিক্ষার চর্চার পাশাপাশি স্বীয় উস্তাদ মুহাম্মদুল্লাহ হাফেজ্জীর সাথে তিনি রাজনীতিতে আগমন করেন এবং বাংলাদেশ খেলাফত আন্দোলনের সহ সভাপতি হন। হাফেজ্জীর মৃত্যুর পর তিনি ইসলামী আন্দোলন বাংলাদেশ প্রতিষ্ঠা করেন।
সৈয়দ মুহম্মদ ফজলুল করিম ১৯৩৫ সালে বরিশাল জেলার কোতোয়ালী থানাধীন চরমোনাই গ্রামে জন্মগ্রহণ করেন। তার পিতার নাম সৈয়দ মুহাম্মদ ইসহাক এবং তাঁর দাদা সৈয়দ আমজদ আলী ছিলেন সৈয়দ ওমর আলীর ছেলে। তাঁর পূর্বপুরুষ (দাদার পর​দাদা) সৈয়দ আলী আকবর বাগদাদ শহর হতে বাংলায় হেজর​ৎ করেছিলেন, অবশেষে পশুরীকাঠি গাঁয়ে বসবাস স্থাপন করে। আলী আকবরের ছোট ভাই, যিনি সৈয়দ আলী আসগর নামে পরিচিত, কীর্তনখোলা নদীর পশ্চিমপাড়ে অবস্থিত লাকটিয়া গ্রামের সৈয়দ খান্দানের পূর্বপুরুষ।
তিনি পিতার নিকট প্রাথমিক শিক্ষা ও নিজ গ্রাম চরমোনাই জামিয়া রশিদিয়া ইসলামিয়া বরিশালে মাধ্যমিক শিক্ষা লাভ করেন। উচ্চ শিক্ষার জন্য তিনি ঢাকায় এসে জামিয়া কুরআনিয়া আরাবিয়া লালবাগে ভর্তি হন এবং এখান থেকে ১৯৫৭ সালে দাওরায়ে হাদিস পাশ করেন। তার শিক্ষকদের মধ্যে রয়েছেন: মুহাম্মদুল্লাহ হাফেজ্জী, আজিজুল হক, আব্দুল মজিদ (ঢাকুবী হুজুর), মাওলানা হেদায়াতুল্লাহ (মুহাদ্দিস সাহেব হুজুর) প্রমুখ। ছাত্রজীবনে তিনি নাছিরে মিল্লাত নামে একটি ছাত্র সংগঠন প্রতিষ্ঠা করেন।
১৯৫৮ সালে চরমোনাই জামিয়া রশীদিয়ায় শিক্ষকতার মাধ্যমে তার কর্মজীবনের সূচনা হয়। ১৯৭২ সালে তিনি নিজ পিতার কাছ থেকে খেলাফত লাভ করেন। ১৯৭৩ সালে পিতা সৈয়দ মুহাম্মদ ইসহাকের মৃত্যুর পর তিনি বাংলাদেশ মুজাহিদ কমিটির আমীরের দায়িত্বপ্রাপ্ত হন। তিনি মুহাম্মদুল্লাহ হাফেজ্জীর প্রতিষ্ঠিত বাংলাদেশ খেলাফত আন্দোলনের সহ সভাপতি ও নির্বাচন পরিচালনা কমিটির সভাপতি ছিলেন। ১৯৮৭ সালের ১৩ মার্চ তিনি ইসলামি শাসনতন্ত্র আন্দোলন (বর্তমান ইসলামী আন্দোলন বাংলাদেশ) প্রতিষ্ঠা করেন।
তসলিমা নাসরিন বিরোধী আন্দোলনে সর্বদলীয়ভাবে গড়ে ওঠা সম্মিলিত সংগ্রাম পরিষদের সমন্বয়কারীর পদ থেকে উবায়দুল হক পদত্যাগ করলে জোটবদ্ধ শরিক দলসমূহের নেতাদের অনুরোধে তিনি সম্মিলিত সংগ্রাম পরিষদের সমন্বয়কারীর দায়িত্ব গ্রহণ করেন। ২০০১ সালের ১ জানুয়ারি হাইকোর্ট ফতোয়া বিরোধী রায় দেয়ায় সর্বস্তরের আলেমদের নেতৃত্বে গঠিত ইসলামি আইন বাস্তবায়ন কমিটির ব্যানারে গড়ে ওঠা আন্দোলনে তার ভূমিকা ছিল।
তিনি ২০০৬ সালের ২৫ নভেম্বর মৃত্যুবরণ করেন।
যশোর পৌরসভা

যশোর পৌরসভা বাংলাদেশের যশোর জেলার স্থানীয় সরকার সংস্থা। ১৮৬৪ সালে পৌরসভাটি প্রতিষ্ঠিত হয় এবং এটি বাংলাদেশের সর্ব প্রাচীন পৌরসভা। এটি একটি ক শ্রেণীর পৌরসভা। 
১৮৬৪ সালের ১৩ জুলাই বাংলার লেফটেন্যান্ট গভর্নরের ঘোষণা অনুযায়ী যশোর পৌরসমিতি গঠিত হয় ও ১ আগস্ট থেকে এটি কার্যকর হয়। সে সময় পৌর সমিতির আওতাভুক্ত এলাকা ছিল মূল শহর আর পুরাতন কসবা, ঘোপ, বারান্দীপাড়া, বেজপাড়া, নীলগঞ্জ, খড়কী ও চাঁচড়া গ্রামের অধিকাংশ। বছরখানেক পরে নীলগঞ্জ, খড়কী, চাঁচড়ার অবশিষ্ট অংশসহ বগচর, মুড়লী ও শংকরপুর পৌর এলাকার সাথে যুক্ত হয়। সব মিলিয়ে পৌর এলাকার মোট আয়তন দাঁড়ায় প্রায় সাড়ে চার বর্গ মাইল। পদাধিকার বলে তৎকালীন জেলা ম্যাজিস্ট্রেট মিঃ মলোনী সভাপতি হন ও প্রথম পৌর কমিশনার হিসেবে মিঃ টি. টি. অ্যালেন, জে ককবার্ণ, জে. সি. শ’, রাজাবরদাকান্ত রায় বাহাদুর, বাবু আনন্দ মোহন মজুমদার, বাবু মদন মোহন মজুমদার এবং মৌলবী গয়রাতুল্লাহ নির্বাচিত হন।
যশোর পৌরসভার আয়তন ১৪.৭২ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলরসহ মোট ১২ জন কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, যশোর পৌরসভা এলাকার জনসংখ্যা ২,৮৬,১৬৩ জন। 
যশোরে উচ্চ শিক্ষার জন্য একটি সরকারি মেডিকেল কলেজ, একটি বিজ্ঞান ও প্রযুক্তি বিশ্ববিদ্যালয় ও ৭ টি সরকারি কলেজ রয়েছে। এছাড়া প্রাথমিক ও মাধ্যমিক শিক্ষার জন্য ১৫ টি সরকারি উচ্চ বিদ্যালয়, ৪৪ টি প্রাথমিক বিদ্যালয় ও ২০ টি মাদ্রাসা রয়েছে।
নিয়ামুর রশিদ

মোহাম্মদ নিয়ামুর রশিদ (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত নিয়ামুর রশিদ ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি।
ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল।
এছাড়াও তিনি রেফারির দায়িত্ব পালন করেছেন।
অযোধ্যার নবাব

আওধের নবাব উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন। তিনি সৈয়দ বংশের ছিলেন।
মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।
বংশের প্রতিষ্ঠাতা সাদত আলি খানের আসল নাম ছিল মহম্মদ আমিন। তিনি জাতির পরিচয়ে পারসিক। আদি নিবাস খোরাসানের নৈশাপুর।
মুলাদী পৌরসভা

মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।
২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়। 
মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী মুলাদী পৌরসভার মোট জনসংখ্যা ২০,৪৯০ জন। এর মধ্যে পুরুষ ১০,২১৫ জন এবং মহিলা ১০,২৭৫ জন। মোট পরিবার ৪,৫২৮টি।
২০১১ সালের আদমশুমারি অনুযায়ী মুলাদী পৌরসভার সাক্ষরতার হার ৬২.৬%।
মুলাদী পৌরসভার ৪৫.৭০ বর্গকিলোমিটার সড়ক কাঁচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে।
লায়লা নূর

লায়লা নূর (৫ অক্টোবর ১৯৩৪ -৩১ মে ২০১৯) ছিলেন একজন বাংলাদেশি শিক্ষাবিদ, অনুবাদক ও ভাষা সৈনিক। ১৯৫৭ সালে তিনি কুমিল্লা ভিক্টোরিয়া কলেজের প্রথম মহিলা অধ্যাপক হিসেবে যোগ দিয়েছিলেন।
লায়লা নূর ১৯৩৪ সালের ৫ অক্টোবর কুমিল্লা জেলার দাউদকান্দি থানার গাজিপুর গ্রামে জন্মগ্রহণ করেন। তার পিতার নাম আবু নাসের মো. নূর উল্লাহ এবং মাতার নাম শামসুন্নাহার মেহেদী। ৩ বোন এক ভাইয়ের মধ্যে তিনি দ্বিতীয়। আবু নাসের ছিলেন ভারতের বিহার রাজ্যের জামশেদপুরে অবস্থিত টাটা স্টিল কোম্পানির প্রকৌশলী। সেখানেই লায়লা বেড়ে উঠেন। কুমিল্লায় এসে তিনি ১৯৪৮ সালে মাধ্যমিক, কুমিল্লা ভিক্টোরিয়া সরকারি কলেজ থেকে ১৯৫২ সালে উচ্চ মাধ্যমিক ও ১৯৫৪ সালে বি.এ. এবং ১৯৫৬ সালে ঢাকা বিশ্ববিদ্যালয় থেকে এমএ পাস করেন। 
লায়লা নূর কুমিল্লা ভিক্টোরিয়া কলেজের প্রথম নারী শিক্ষক। সেখানে তিনি একটানা ৩০ বছর শিক্ষকতা করেন। ১৯৫৭ সালে ড. আখতার হামিদ খান ভিক্টোরিয়া কলেজের অধ্যক্ষ থাকাকালে তিনি চাকুরীতে প্রবেশ করেন।
১৯৫২ সালে লায়লা নূর বাংলা ভাষা আন্দোলনে যোগদান করেন। ১৯৫৫ সালের ২০ ফেব্রুয়ারি তিনি আরো প্রায় ২০ নারীসহ পাকিস্তান পুলিশের হাতে গ্রেফতার হন। ভাষা আন্দোলনে অংশগ্রহণের জন্য তিনি ২১ দিন কারাভোগ করেন।
ভিক্টোরিয়া কলেজের ইংরেজি বিভাগের বিভাগীয় প্রধান ‘দি টিচার’ নামের একটি ম্যাগাজিন বের করতেন। সেখানে ইংরেজিতে লিখতে হতো। পরে বিভিন্ন পত্রিকা ও সাময়িকীতে বাংলায় লিখেছেন। তার বেশি লেখা ছাপা হয়েছে তিতাশ চৌধুরীর সাহিত্য পত্রিকা অলক্তে। তিনি তিতাশ চৌধুরীর ১১৫টি কবিতা ইংরেজিতে অনুবাদ করেছেন।
কুমিল্লার সাহিত্য ও সমাজসেবামূলক সংগঠন বিনয় সাহিত্য সংসদ শিক্ষাক্ষেত্রে বিশেষ অবদানের জন্য লায়লা নূরকে ‘বিনয় সম্মাননা পদক-২০১৪’ প্রদান করে। 
লায়লা নূর ২০১৯ সালের ৩১ মে কুমিল্লার সিডিপ্যাথ হাসপাতালে হৃদরোগে আক্রান্ত হয়ে সিসিইউতে চিকিৎসাধীন অবস্থায় মৃত্যুবরণ করেন।
মেহেন্দিগঞ্জ পৌরসভা

মেহেন্দিগঞ্জ পৌরসভা বাংলাদেশের বরিশাল জেলার মেহেন্দিগঞ্জ উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা 
১৯৯৮ সালের ১৫ অক্টোবর মেহেন্দিগঞ্জ পৌরসভা প্রতিষ্ঠিত হয়।
মেহেন্দিগঞ্জ পৌরসভার আয়তন ১৪.৯৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
২০১১ সালের আদমশুমারি অনুযায়ী মেহেন্দিগঞ্জ পৌরসভার মোট জনসংখ্যা ৩০,০৬৭ জন। এর মধ্যে পুরুষ ১৪,৫৩৫ জন এবং মহিলা ১৫,৫৩২ জন। মোট পরিবার ৬,৩২৯টি।
২০১১ সালের আদমশুমারি অনুযায়ী মেহেন্দিগঞ্জ পৌরসভার সাক্ষরতার হার ৬৪.৩%।
গৌরনদী পৌরসভা

গৌরনদী পৌরসভা বাংলাদেশের বরিশাল জেলার গৌরনদী উপজেলার স্থানীয় সরকার সংস্থা। ১৯৯৬ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।
১৯৯৬ সালের ২৬ ডিসেম্বর গ শ্রেণীর পৌরসভা হিসেবে গৌরনদী পৌরসভা প্রতিষ্ঠিত হয়। সাবেক চিফ হুইপ ও বরিশাল জেলা আওয়ামী লীগের সাধারণ সম্পাদক আবুল হাসানাত আবদুল্লাহ গৌরনদী উপজেলা সদরকে পৌরসভায় উন্নীত করেছিলেন। 
১৯৯৯ সালের ১৫ সেপ্টেম্বর এ পৌরসভা খ শ্রেণিতে এবং ২০০৯ সালে ‘ক’ শ্রেণীতে এ পৌরসভাকে উন্নীত করা হয়।
গৌরনদী পৌরসভার আয়তন ১১.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গৌরনদী থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।
২০১১ সালের আদমশুমারি অনুযায়ী গৌরনদী পৌরসভার মোট জনসংখ্যা ৪২,৪৩৮ জন। এর মধ্যে পুরুষ ২১,২০৫ জন এবং মহিলা ২১,২৩৩ জন। মোট পরিবার ৯,৪১৭টি।ভোটার ৩৭,৫৪৪ জন 
২০১১ সালের আদমশুমারি অনুযায়ী গৌরনদী পৌরসভার সাক্ষরতার হার ৬৮.৯%। এখানে ১টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।
বিহারের জেলার তালিকা

বিহার হচ্ছে ভারতের একটি প্রদেশ যার ৩৮টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
ধর্ম (বৌদ্ধধর্ম)

বৌদ্ধধর্মেধর্ম (সংস্কৃত) বা ধম্ম (পালি) বলতে বোঝায়:
‘ধর্ম’ একটি সংস্কৃত সব্দ। এটির প্রাকৃত অপভ্রংশ হল ‘ধম্ম’।
‘ধর্ম’ শব্দটির উৎপত্তি ‘ধম্‌’ মূল থেকে, যার অর্থ ‘ধারণ করা’। বৌদ্ধশাস্ত্রের টীকা অনুসারে, ধর্ম হল সেই বস্তু যা এর অনুশীলনকারীকে দুঃখ বা দুঃখজনক পরিস্থিতিতে জন্মগ্রহণ করার হাত থেকে রক্ষা করে। বৌদ্ধ প্রতিভাষা অনুসারে, ধম্মের অর্থ সর্বশ্রেষ্ঠ এবং সর্বাপেক্ষা সহজবোধ্য।
বৌদ্ধধর্মে বাস্তবতা
দ্য ফক্স অ্যান্ড দ্য হাউন্ড

দ্য ফক্স অ্যান্ড দ্য হাউন্ড () হল ১৯৮১ সালে ওয়াল্ট ডিজনি প্রোডাকশন নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৪তম এনিমেটেড সিরিজ। মুক্তির সময়, চলচ্চিত্রটি সেই সময় অবধি নির্মিত সবচেয়ে ব্যয়বহুল অ্যানিমেটেড চলচ্চিত্র ছিল, যাতে ব্যয় হয়েছিল $ ১২ মিলিয়ন ডলার। ১০ জুলাই ১৯৮১ সালে এটি প্রেক্ষাগৃহে প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৫ মার্চ ১৯৮৮। দুইবারে মিলিয়ে ছবিটি মোট $ ৬৩.৫ মিলিয়ন ডলার আয় করে।
ঢাকুরিয়া প্রতাপকাটি মাধ্যমিক বিদ্যালয়

ঢাকুরিয়া প্রতাপকাটি মাধ্যমিক বিদ্যালয় বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।
১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তার এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানি হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।
দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।
বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন ও ২০ জন শিক্ষক ও কর্মচারী রয়েছে। বিজ্ঞান, ব্যবসায় শিক্ষা এবং মানবিক এই তিনটি বিভাগই রয়েছে। পাঠাগারে রয়েছে ২০ হাজারের উপরে বই।
বাম্বি

বাম্বি () হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ। চলচ্চিত্রটি অস্ট্রেলীয় লেখক ও শিকারি ফেলিক্স সালটেনের ১৯২৩ সালে রচিত বই "বাম্বি, এ লাইফ ইন দ্য উড" ভিত্তি করে তৈরি।
জিও কাহানি

জিও কাহানি (Urdu:) উর্দু ভাষায় সম্প্রচারিত জিও নেটওয়ার্ক মালিকানাধীন একটি সাধারণ বিনোদনমূলক চ্যানেল। চ্যানেলটির প্রধান মৌলিক শিরোনামে কণ্ঠ দিয়েছেন পাকিস্তানি খ্যাতনামা সঙ্গীত শিল্পী রাহাত ফাতেহ আলী খান। চ্যানেলটির সবচেয়ে জনপ্রিয় নাটক হিসেবে তুর্কি নাটক মেরে সুলতান এবং জোধা আকবর প্রখম সারিতে অবস্থান করছে। প্রাথমিকভাবে এটি তুর্কি ভাষায় ব্যাপক জনপ্রিয়তার লাভের পর থেকে জিও কাহানিতে উর্দু ভাষায় সম্প্রচারিত করা হয়।
পাকিস্তানি টেলিভিশন ধারাবাহিক
ভারতীয় টেলিভিশন ধারাবাহিক
তুর্কি টেলিভিশন ধারাবাহিক
ডামবো (১৯৪১-এর চলচ্চিত্র)

ডামবো () হল ১৯৪১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ। চলচ্চিত্রটি হেলেন আবারসন এবং হ্যারল্ড পার্ল দ্বারা রচিত গল্পরেখার উপর ভিত্তি করে নির্মিত হয়েছে এবং হেলেন ডার্নি অভিনব খেলনাটির ("রোল-এ-বুক") প্রোটোটাইপের জন্য চিত্রিত করেছেন।
খাদ (চলচ্চিত্র)

খাদ ভারতীয় বাঙালী পরিচালক কৌশিক গঙ্গোপাধ্যায় পরিচালিত একটি চলচ্চিত্র। এখানে একদল মানুষের গল্প বলা হয়েছে যেখানে বিরূপ পরিস্থিতি তাদের শক্তি, ধৈর্য এবং সহমর্মিতার পরীক্ষা নেয়।
ট্রেন ধর্মঘটের কারণে এক দল ভ্রমণকারী একটি নতুন মাল জংশনে আঁটকা পড়ে। এর মধ্যে আছে মধুচন্দ্রিমায় আসা দম্পতি (সাহেব এবং মিমি), ছুটি কাটাতে আসা দুটি পরিবার, অসুস্থ মাকে নিয়ে বেড়াতে আসা এক সন্তান, একজন পাদ্রী, একজন নায়িকা এবং তার অপ্রকৃতিস্থ ভাই, একজন ট্রেকার এবং একজন অবসর প্রাপ্ত শিক্ষক। পাদ্রী একটি বাসের ব্যবস্থা করায় সবাই সেই বাসে উঠে পড়ে। কিন্তু ড্রাইভার মদ্যপ অবস্থায় গাড়িটি খাদে পড়ে যায়। ড্রাইভার লাফিয়ে পালিয়ে যেতে সমর্থ হয়। হেলপার বাসের সাথেই কয়েকশো ফুট নিচে গড়িয়ে পড়ে। ঘটনাক্রমে সবার জীবনের অন্ধকার দিক বেরিয়ে আসে। বাস থেকে সকলেই অল্পবিস্তর আহত হলেও কেউ মারা যাননা। সকলে মিলে স্থির করেন গভীর শ্বাপদসংকুল জঙ্গল থেকে বের হওয়ার চেষ্টা করতে রাত হয়ে যাবে তাই সেখানেই রাত কাটানোর ব্যবস্থা করেন। সকলে খাবার ভাগ করে নেন। নিজেদের ভেতরের জমানো গোপন কথা, অন্ধকার অতীতের স্মৃতিচারনা করতে থাকেন সকলে।
অবশেষে রাত কেটে যায়। সকাল হয়। রেডিওর খবরে জানা যায়, এক মর্মান্তিক বাস দুর্ঘটনার কবলে পড়েছে একটি মিশনারী বাস। অরণ্যের মধ্যে পুলিশ বাসের ড্রাইভারকে ধরে এনে সকল যাত্রীর মৃতদেহ দেখায়। এরপর শেষ দৃশ্যে দেখা যায়, সব যাত্রীদের আত্মা একে একে গভীর অরণ্যে প্রবেশ করছে।
ট্রেভর বেলিস

ট্রেভর হার্লি বেলিস (; জন্ম: ২১ ডিসেম্বর, ১৯৬২) নিউ সাউথ ওয়েলসের গুলবার্ন এলাকায় জন্মগ্রহণকারী বিখ্যাত অস্ট্রেলীয় ক্রিকেট কোচ ও সাবেক খেলোয়াড়। ঘরোয়া ক্রিকেটে নিউ সাউথ ওয়েলস দলে খেলেছেন ট্রেভর বেলিস। বর্তমানে তিনি বিগ ব্যাশ লিগে সিডনি সিক্সার্স ও ইন্ডিয়ান প্রিমিয়ার লিগে পাঞ্জাব কিংস দল পরিচালনার দায়িত্বে রয়েছেন। ২৬ মে, ২০১৫ তারিখে তাকে ইংল্যান্ড দলের প্রধান কোচ হিসেবে মনোনীত করা হয়।
১৯৮৫ থেকে ১৯৯৭ সালের মধ্যে অস্ট্রেলিয়ার প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ মাঝারিসারির ব্যাটসম্যান ছিলেন। এরপর তিনি সিডনিতে চলে যান। সমগ্র খেলোয়াড়ী জীবনে ৫৮টি প্রথম-শ্রেণীর ক্রিকেটে অংশগ্রহণ করে ৩৫.৫৮ গড়ে তিন সহস্রাধিক রান সংগ্রহ করেন। ১৯৮৯-৯০ মৌসুমে নিউ সাউথ ওয়েলসে থাকা অবস্থায় দুই সেঞ্চুরিসহ ৯৯২ রান তোলেন।
খেলোয়াড়ী জীবন থেকে অবসর নিয়ে কোচ হিসেবে নিজেকে আন্তর্জাতিক ক্রিকেট অঙ্গনে সম্পৃক্ত করেন। নিউ সাউথ ওয়েলস ক্রিকেট অ্যাসোসিয়েশনের ডেভেলাপমেন্ট অফিসার মনোনীত হন ও দ্বিতীয় একাদশকে বেশ কয়েক বছর পরিচালনা করেন। ২০০৪-০৫ মৌসুমে স্টিভ রিক্সনের পরিবর্তে নিউ সাউথ ওয়েলসের কোচ মনোনীত হন ও দলকে পুরা কাপের ফাইনালে কুইন্সল্যান্ডকে ১ উইকেটে হারিয়ে শিরোপা লাভে সহায়তা করেন। পরের মৌসুমে ট্রফি লাভে সক্ষম না হলেও আইএনজি কাপ জয় করে।
২০০৭ থেকে ২০১১ সাল পর্যন্ত শ্রীলঙ্কা দলের কোচের দায়িত্বে ছিলেন। এ সময়ে শ্রীলঙ্কা দল ২০১১ সালের ক্রিকেট বিশ্বকাপে রানার্স-আপ হয়। উভয় দলই টুয়েন্টি২০ লিগের শিরোপা লাভ করেছিল। আগস্ট, ২০০৭ সালে টম মুডি’র স্থলাভিষিক্ত হয়ে শ্রীলঙ্কা দলকে পরিচালনা করেন। শ্রীলঙ্কা ক্রিকেটের দল নির্বাচকমণ্ডলীর কর্মকর্তা ও সাবেক অধিনায়ক অরবিন্দ ডি সিলভা, রঞ্জন মাদুগালে, মাইকেল তিসেরা, সিদ্ধার্থ ওয়েতমুনি ও বান্দুলা ওয়ার্নাপুরা’র সুপারিশক্রমে কুইন্সল্যান্ড বুলসের কোচ টেরি অলিভারকে পাশ কাটিয়ে তিনি এ মনোনয়ন পান।
২০০৮-০৯ মৌসুমে পাকিস্তান সফরে দলের সাথে ভ্রমণে থাকা অবস্থায় সশস্ত্র আক্রমণে শুরুতে তাকে আহত মনে করা হলেও পরবর্তীকালে তা মিথ্যা প্রমাণিত হয়।
তোতাপাখি ফুল

তোতাপাখি ফুল (বৈজ্ঞানিক নাম:Impatiens psittacina), () হচ্ছে দক্ষিণ-পূর্ব এশিয়ার একটি উদ্ভিদ প্রজাতি, এবং এটি প্রথম বর্ণনা করেন জোসেফ ড্যালটন হুকার। এটির আকার তুলনায় উড়ন্ত তোতাপাখির কারণে এটিকে উল্লেখ করা হয়। এটিকে থাইল্যান্ড, বার্মা এবং ভারতের অংশবিশেষে দেখা যায়।
তোতাপাখি ফুল প্রথম আবিষ্কার হয় বার্মার শান নামক অঞ্চলে আর আবিষ্কার করেন “এ, এইচ, হিল্ডাব্রান্ড”। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন” এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষণে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী “জোসেফ ড্যালটন হুকার” সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।
তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমুদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশি জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।
মূলসর্বাস্তিবাদ

মূলসর্বাস্তিবাদ (সংস্কৃত: मूलसर्वास्तिवाद; ) ছিল ভারতের একটি আদি বৌদ্ধ সম্প্রদায়। মূলসর্বাস্তিবাদের উৎপত্তি এবং সর্বাস্তিবাদ সম্প্রদায়ের সঙ্গে এর সম্পর্কে আজও সঠিক কিছু জানা যায় না। যদিও এ বিষয়ে অনেক কিছু অনুমান করা হয়। মূলসর্বাস্তিবাদ বিনয় শাখাটি তিব্বতি ও মোঙ্গোলিয়ানরা আজ পর্যন্ত রক্ষা করে চলেছেন।
মূলসর্বাস্তিবাদ ও সর্বাস্তিবাদ শাখার মধ্যে সম্পর্ক নিয়ে বিতর্ক আছে। আধুনিক গবেষকরা মনে করেন, দুটি সম্পূর্ণ পৃথক সম্প্রদায়। ইজিংয়ের মতে, মূলসর্বাস্তিবাদ সর্বাস্তিবাদ শাখা থেকে উৎপন্ন। কিন্তু বুটন রিনচেন ড্রাব বলেছেন, নামটি সকল বৌদ্ধ সম্প্রদায়ের ‘মূল’ বা শিকড় সর্বাস্তিবাদের প্রতি একটি শ্রদ্ধার্ঘ। এই দুই সম্প্রদায় কীভাবে একে অপরের সঙ্গে যুক্ত তা নিয়ে গবেষক মহলে বিভিন্ন তত্ত্ব রয়েছে। ভিক্ষু সুজাতো সেগুলির সারসংক্ষেপ করে বলেছেন:
গ্রেগরি কোপেনের মতে, মূলসর্বাস্তিবাদের উৎপত্তি খ্রিস্টীয় দ্বিতীয় শতাব্দীতে এবং ভারতে এই মতবাদের পতন হয় সপ্তম শতাব্দীতে।
মধ্য এশিয়া অঞ্চলে ধর্মপ্রচারকদের কার্যকলাপের ফলে ওই অঞ্চলে মূলসর্বাস্তিবাদ মতবাদ প্রসারিত হয়েছিল। গবেষকরা মধ্য এশিয়ায় বৌদ্ধধর্ম প্রসারে তিনটি পৃথক প্রচারক কর্মপর্যায়ের উল্লেখ করে থাকেন। এগুলি কালানুক্রমিকভাবে নিম্নোক্ত তিন সম্প্রদায়ের সঙ্গে যুক্ত:
সপ্তম শতাব্দীতে, ইজিং লিখেছিলেন, মূলসর্বাস্তিবাদ শ্রীবিজয় রাজ্যের (অধুনা ইন্দোনেশিয়া) সর্বত্র প্রধান মতবাদ ছিল। ইজিং শ্রীবিজয়ে ছয় বা সাত বছর ছিলেন। এই সময় তিনি সংস্কৃত শিখে সংস্কৃত থেকে চীনা ভাষায় ধর্মগ্রন্থগুলি অনুবাদ করেছিলেন। ইজিং বলেছেন, মূলসর্বাস্তিবাদ বিনয় এই অঞ্চলে সর্বত্র গৃহীত হয়েছিল। তিনি লিখেছেন, তিনি যা পড়েছেন এবং সেখানকার নিয়মকানুন ও উৎসব-অনুষ্ঠান সবই ছিল ভারতের মতো। ইজিং বর্ণনা করেছেন, দ্বীপগুলি প্রধানত ছিল ‘হীনযানী’। কিন্তু মেলায়ু রাজ্যে অসঙ্গের"যোগাচারভূমি-শাস্ত্র" প্রভৃতি মহাযান মত প্রচলিত ছিল।
মূলসর্বাস্তিবাদ বিনয় হল তিনটি বিদ্যমান বিনয় পরম্পরার একটি (অন্যগুলি হল ধর্মগুপ্তক ও থেরবাদ)। তিব্বতের সম্প্রাট রালপাচেন শুধুমার মূলসর্বাস্তিবাদ বিনয় অনুমোদন করেছিলেন। যেহেতু মোঙ্গোলিয়ান বৌদ্ধধর্ম তিব্বত থেকে গিয়েছিল, তাই মোঙ্গোলিয়ানরাও এই নিয়ম অনুসরণ করে।
মূলসর্বাস্তিবাদ বিনয় পাওয়া যায় তিব্বতি (নবম শতাব্দীর অনুবাদ) ও চীনা (অষ্টম শতাব্দীর অনুবাদ) সংস্করণে। এর কিছু কিছু অংশ সংস্কৃতেও পাওয়া যায়।
ইবনে ইসহাক

আবু আব্দুল্লাহ মুহাম্মাদ ইবনে ইসহাক ইবনে ইয়াসার ইবনে খিয়ার (; কিছু সূত্র অনুসারে, ইবনে খাব্বার, অথবা কুমান, অথবা কুতান, অথবা সহজভাবে "ইবনে ইসহাক", ابن إسحاق, অর্থ "ইসহাকের ছেলে"; ৭৬৭ অথবা ৭৬১ তে মৃত্যুবরণ করেন) হলেন একজন আরব মুসলিম ইতিহাসবিদ এবং ধর্মীয় জীবনী লেখক। তিনি ইসলামের নবি মুহাম্মাদ (সা.) সম্পর্কে মৌখিকভাবে প্রচলিত বর্ণনাসমূহ একত্রীকরণ করে মুহাম্মাদ (সা.)-এর একটি জীবনী সংকলন রচনা করেন যা ইসলামি তথ্যসূত্রের ইতিহাসে অদ্যাবধি অত্যন্ত গুরুত্বপূর্ণ।
পোলার স্থানাঙ্ক ব্যবস্থা

গণিতে পোলার স্থানাঙ্ক ব্যবস্থা () এক ধরনের দ্বিমাত্রিক স্থানাঙ্ক ব্যবস্থা যেখানে সমতলের প্রতিটি বিন্দুর অবস্থান একটি নির্দিষ্ট বিন্দু ও একটি নির্দিষ্ট অক্ষরেখার সাপেক্ষে নির্নয় করা হয়। নির্দিষ্ট বিন্দুটিকে পোলার স্থানাঙ্ক ব্যবস্থার সাপেক্ষ বিন্দু ও নির্দিষ্ট রেখাটিকে সাপেক্ষ রেখা বলে।
মূল বিন্দুকে পোলার স্থানাঙ্ক ব্যবস্থায় সাপেক্ষ বিন্দু এবং একটি নির্দিষ্ট অনুভুমিক অক্ষ "L" কে পোলার স্থানাঙ্ক ব্যবস্থার মূল অক্ষ বা সাপেক্ষ অক্ষ হিসাবে ধরা হয়। মূল বিন্দু থেকে স্থানাঙ্ক ব্যবস্থায় প্রকাশিত বিন্দুর দুরত্বকে ব্যাসার্ধ ভেক্টর বা ব্যাসার্ধ বলা হয় যা "r" দ্বারা প্রকাশ করা হয় (উল্লেখ্য ব্যাসার্ধ ভেক্টর "r" একটি ধনাত্বক স্কেলার সংখ্যা) এবং "r" এর সাথে সাপেক্ষ বা মূল অক্ষ "L" এর উৎপন্ন ধনাত্বক কোণকে ভেক্টরিয়াল কোণ বলে যা "θ" দ্বারা প্রকাশ করা হয়। একটি বিন্দুকে পোলার স্থানাঙ্ক ব্যবস্থায় (r,θ) দ্বারা প্রকাশ করা হয়।
ব্যাসার্ধ ভেক্টরকে "r" এবং উৎপন্ন কোণকে "θ" দ্বারা প্রকাশ করা হয়েছে। কোন বিন্দুর পোলার স্থানাঙ্ক "(r, θ)" দ্বারা প্রকাশিত হয়।
পোলার স্থানাঙ্ক ব্যবস্থায় কোণকে ষাট মূলক এককে ডিগ্রিতে এবং বৃত্তিয় রেডিয়ান এককে রেডিয়ানে প্রকাশ করা হয়। কোণ প্রকাশে ষাট মূলক পদ্ধতি সাধারনত নেভিগেশন, সার্ভে সহ অনেক ফলিত পদ্ধতিতে একক হিসাবে ধরা হয় যেখানে বৃত্তিয় পদ্ধতি গণিত এবং গাণিতিক পদার্থ বিজ্ঞানে ব্যবহৃত হয়।
সাধারণত একটি ধনাত্বক কোণ উৎপন্ন হয় যখন কোণটি স্থানাঙ্কের অক্ষের সাথে ঘড়ির কাটার বিপরীতে নির্নয় করা হয়।
গাণিতিক সংস্কৃতিতে পোলার স্থানাঙ্কের মূল অক্ষকে অনুভুমিক ভাবে আঁকা হয় এবং অক্ষ রেখাটি ডান দিকে অসীম পর্যন্ত বিস্তৃত।
কোণের প্রতিটি মানের সাথে প্রতিবার ৩৬০ ডিগ্রি বা ২π কোণ যুক্ত করলে যেকোন বিন্দুর দিক অপরিবর্তিত থাকে। আবার ব্যাসার্ধ ভেক্টরের মান ঋনাত্বক হলে তা বিপরীত দিকে দুরত্ব বুঝায়। সে ক্ষেত্রে একই বিন্দুকে অসীম সংখ্যাক মান দ্বারা প্রকাশ করা যায় যেমন: অথবা যেখানে n যে কোন পূর্ন সংখ্যা। এক্ষেত্রে একই পোল বা বিন্দুর জন্য একাধিক স্থানাঙ্কের মান পাওয়া যায়। এই ত্রুটি নিরসনের জন্য ব্যাসার্ধ ভেক্টরের মান সিমাবদ্ধ এবং তা অঋনাত্বক বাস্তব সংখ্যা গুলোর মাঝে আবদ্ধ ()। এবং কৌনিক ব্যবধানের মান ষাট মূলক পদ্ধতিতে [০, ৩৬০°) এবং বৃত্তিয় পদ্ধতিতে [০, ২π) এর মধ্যে সিমাবদ্ধ রাখা হয়। স্থানাঙ্ক নির্নয়ের জন্য সতন্ত্র অক্ষ রেখাও প্রয়োজন। সতন্ত্র অক্ষ রেখাটিই মূল অক্ষ বা সাপেক্ষ অক্ষ যেখানে "θ" = ০।
পোল বা বিন্দুর স্থানংক (০,০) হলে এর ব্যাসার্ধ ভেক্টর ও ভেক্টরিয়াল কোণ উভয়ই শূন্য।
বীরস্বামী পারমল

বীরস্বামী পারমল (জন্ম: ১১ আগস্ট, ১৯৮৯) গায়ানার বারবাইস এলাকায় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। পাশাপাশি ওয়েস্ট ইন্ডিজের আঞ্চলিক ক্রিকেট প্রতিযোগিতায় গায়ানা দলের পক্ষে খেলছেন। দলে তিনি মূলতঃ বোলার হিসেবে দায়িত্ব পালন করে থাকেন।
২০০২ সাল থেকে ক্লাব ক্রিকেটে আলবিওন কম্যুনিটি সেন্টার ক্রিকেট ক্লাবে খেলছেন। ২০০৬-০৭ মৌসুমে প্রথম-শ্রেণীর চারদিনের আঞ্চলিক প্রতিযোগিতা হিসেবে ক্যারিব বিয়ার সিরিজে গায়ানার প্রতিনিধিত্ব করেন। প্রতিপক্ষ উইন্ডওয়ার্ড আইল্যান্ডসের বিপক্ষে অভিষিক্ত প্রথম-শ্রেণীর ক্রিকেটে চার উইকেট পান তিনি। এছাড়াও, কেএফসি কাপে জামাইকার বিপক্ষে পাঁচ-উইকেট পান। এর দুই বছর পর ২৩.৯৩ গড়ে ৩২ উইকেট নিয়ে সকলের নজর কাড়েন। এছাড়াও, ২০১১-১২ মৌসুমে ২২.০৫ গড়ে ৩৭ উইকেট পান। ২০১২ সালে সফরকারী ভারত এ দলের বিপক্ষে ওয়েস্ট ইন্ডিজ এ দলের অধিনায়কত্ব করেন।
২০০২ সাল থেকে প্রথম-শ্রেণীর ক্রিকেটে হাতেখড়ি হলেও ১০ বছর পর টেস্টে অংশগ্রহণের সুযোগ পান পারমল। ঘরোয়া ক্রিকেটে দূর্দান্ত ক্রীড়াশৈলী প্রদর্শনের ফলে বাংলাদেশ সফরে সুনীল নারাইনের সাথে দলের দ্বিতীয় স্পিনার হিসেবে দলে অন্তর্ভুক্তি ঘটে। ১৩ নভেম্বর, ২০১২ তারিখে ঢাকার শের-ই-বাংলা জাতীয় স্টেডিয়ামে বাংলাদেশের বিপক্ষে অনুষ্ঠিত ১ম টেস্টে তার অভিষেক ঘটে। ঐ টেস্টে তিনি চার উইকেট তুলে নিয়ে ওয়েস্ট ইন্ডিজের ৭৭ রানের জয়ে ভূমিকা রাখেন। একই দলের বিপক্ষে ৫ ডিসেম্বর, ২০১২ তারিখে অনুষ্ঠিত ৩য় ওডিআইয়ে তার অভিষেক ঘটেছিল।
সুরভি জ্যোতি

সুরভি জ্যোতি (জন্ম: ২৯ মে ১৯৮৮) একজন ভারতীয় অভিনেত্রী, মডেল, নৃত্যশিল্পী এবং রেডিও জকি। তিনি পাঞ্জাবি চলচ্চিত্র ও টিভি ধারাবাহিক "কবুল হ্যায়"-এ অভিনয় করেন।
সিরাজুল ইসলাম (অভিনেতা)

সিরাজুল ইসলাম (জন্ম: ১৫ মে, ১৯৩৮ - মৃত্যু: ২৪ মার্চ, ২০১৫) একজন বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক ছিলেন। ১৯৬৩ সালে মহিউদ্দিন পরিচালিত ‘"রাজা এলো শহরে"’ চলচ্চিত্রে অভিনয়ের মাধ্যমে তিনি বাংলা চলচ্চিত্রে প্রবেশ করেন। দীর্ঘ অভিনয় জীবনে প্রায় তিনশ চলচ্চিত্রে অভিনয় করেছেন। টিভি নাটকেও এক সময় নিয়মিত অভিনয় করতেন। ১৯৮৪ সালে চাষী নজরুল ইসলাম পরিচালিত ‘"চন্দ্রনাথ"’ অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এক সময় করাচির ইস্টার্ন ফিল্ম পত্রিকায় ঢাকাস্থ চলচ্চিত্র প্রতিবেদক হিসেবেও কাজ করেছেন তিনি। অভিনয়ের বাইরে পেশাজীবনে তিনি একজন সরকারি কর্মকর্তা ছিলেন।
সিরাজুল ইসলাম ১৯৩৮ সালের ১৫ই মে ব্রিটিশ ভারতে পশ্চিমবঙ্গের হুগলী জেলায় জন্মগ্রহণ করেন। তার বাবা আবদুল হক ও মা আরিফান্নেসা। তার বাবা ছিলেন একজন সরকারি চাকরিজীবী। ১৯৪৭ সালের দেশবিভাগের পরে সপরিবারে ঢাকায় চলে আসেন ও ঢাকার বাংলাবাজারে বসবাস শুরু করেন। তখন তিনি ছিলেন নবম শ্রেণীর ছাত্র। ঢাকায় এসে কিশোরী লাল জুবিলী স্কুলে ভর্তি হন ও এখান থেকে মেট্রিক পাশ করেন। এরপর কায়দে আজম কলেজ (বর্তমানে সোহরাওয়ার্দী কলেজ) পড়াশোনা করেন।
ঢাকায় তিনি প্রথম মঞ্চ অভিনয়ের প্রতি আকৃষ্ট হন, অভিনয় করার মাঝে বেতার শিল্পী রণেন কুশারীর সাথে পরিচয় হয়। তিনি তাকে বেতারে অভিনয়ের সুযোগ করে দেন। বেতারে "রূপালি চাঁদ" নাটকে একজন স্কুলশিক্ষকের চরিত্রে প্রথম অভিনয় করেন তিনি। এরপর নিয়মিত মঞ্চে ও বেতারে অভিনয় করেন। "বৃষ্টি" নামের একটি বেতার নাটকের প্রযোজনার মাধ্যমে তিনি প্রযোজক হিসেবে আত্মপ্রকাশ করেন। এটি একটি ইংরেজি গল্প অবলম্বনে নির্মিত হয়েছিল ও এটা অভিনয় করেন খান আতাউর রহমান, ডা. সাঈদুন্নেসা হোসেনসহ আরও বেশ কয়েকজন।
১৯৬৩ সালে মহিউদ্দিন পরিচালিত "রাজা এলো শহরে" চলচ্চিত্রে অভিনয়ের মধ্য দিয়ে চলচ্চিত্রে সিরাজুল ইসলামের অভিষেক ঘটে। এ ছবিতে তিনি একজন অধ্যাপকের চরিত্রে অভিনয় করেন। চলচ্চিত্রটি ১৯৬৪ সালে মুক্তি পায়। দীর্ঘ অভিনয় জীবনে তিনি প্রায় তিনশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে "নাচঘর", "অনেক দিনের চেনা", "শীত বিকেল", "বন্ধন", "ভাইয়া", "রূপবান", "উজালা", "১৩নং ফেকু ওস্তাগার লেন", "নয়নতারা", "আলীবাবা", "চাওয়া পাওয়া", "গাজী কালু চম্পাবতী", "নিশি হলো ভোর", "সপ্তডিঙ্গা", "মোমের আলো", "ময়নামতি", "যে আগুনে পুড়ি", "দর্পচূর্ণ", "জাহা বাজে শাহনাই", "বিনিময়", "ডুমুরের ফুল" ইত্যাদি।
চলচ্চিত্রে অভিনয়ের পাশাপাশি সিরাজুল ইসলাম "অবসর" নামে একটি নাটকের দল ছিল। এ নাটকে মোট সদস্য সংখ্যা ছিল ১৫ জন। অবসর নাট্য দলের ব্যানারে "ফাঁস", "কেনাবেচার পালা", "গরুর গাড়ির হেডলাইট" সহ প্রায় দশটি নাটক মঞ্চস্থ হয়।
২০১০ সালে তিনি চলচ্চিত্রে অভিনয় থেকে অবসর নেন। এরপর ২০১২ সালে জিয়াউল হক "অতিথি" টেলিভিশন নাটকে ও সর্বশেষ ২০১৪ সালে চৌধুরী সহিউল সাকী পরিচালিত "একটি অসমাপ্ত কবিতার গল্প" নাটকে অভিনয় করেন। 
১৯৮৪ সালে চাষী নজরুল ইসলাম পরিচালিত "চন্দ্রনাথ" চলচ্চিত্রে পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন।
সিরাজুল ইসলাম ১৯৬৫ সালে অভিনেতা আবুল হায়াতের ফুফাতো বোন সৈয়দা মারুফা ইসলামকে বিয়ে করেন। তাদের পরিবারে এক ছেলে মোবাশ্বেরুল ইসলাম শাহী এবং দুই মেয়ে ফাহমিদা ইসলাম ও নাহিদা ইসলাম।
সিরাজুল ইসলাম ২০১৫ সালের ২৪ মার্চ বার্ধক্যজনিত কারণে ও মস্তিস্কের রক্ত প্রবাহে ব্যাঘাত ঘটায় ঢাকার নিকেতনে নিজ বাসভবনে মৃত্যুবরণ করেন। তাকে বনানী কবরস্থানে দাফন করা হয়।
ব্যাসার্ধ ভেক্টর

জ্যামিতিতে ব্যাসার্ধ ভেক্টর() যা অনেক সময় 'অবস্থান ভেক্টর' নামেও পরিচিত , এটি একটি ইউক্লিডিও ভেক্টর যা একটি সাপেক্ষ বিন্দু বা মূল বিন্দু 'O' এর সাপেক্ষে সমতলে অন্য যেকোন বিন্দু 'P' এর অবস্থান(দুরত্ব) নির্দেশ করে। ব্যাসার্ধ ভেক্টরকে সাধারণত r দ্বারা প্রকাশ করা হয়। ব্যাসার্ধ ভেক্টর মূলত মূলবিন্দু 'O' থেকে সমতলে অন্য যেকোন একটি বিন্দু 'P' এর সরল রৈখিক দুরত্ব নির্দেশ করে।:
ব্যাসার্ধ ভেক্টর সবচেয়ে বেশি ব্যবহহৃত হয় ব্যবকলনীয় জ্যামিতি এবং মেকানিক্স এর বিভিন্নক্ষেত্রে তবে মাঝে ভেক্টরিয়াল ক্যালকুলাসেও এর ব্যবহার রয়েছে ।
সাধারণত দ্বিমাত্রিক ও ত্রিমাত্রিক জ্যামিতিতে ব্যাসার্ধ ভেক্টরের মাধ্যমে মূল বিন্দু থেকে অন্য বিন্দুর অবস্থান নির্দেশ করলেও ইউক্লিডিয় জ্যাম্যতিতে যে কোন মাত্রার সমতলে ব্যাসার্ধ ভেক্টরের মাধ্যমে বিন্দুর অবস্থান প্রকাশ করা যায়।
দ্বিমাত্রিক স্থানাঙ্ক ব্যবস্থায় পোলার স্থানাঙ্ক ব্যবস্থায় বিন্দুর অবস্থান প্রকাশ করা হয় formula_2 এর মাধ্যমে। এখানে "r" হল ব্যাসার্ধ ভেক্টর। [[কার্তেসীয় স্থানাঙ্ক ব্যবস্থা|কার্তেসী স্থানাঙ্ক ব্যবস্থায় বিন্দুর অবস্থান প্রকাশ করা হয় (x,y) এর মাধ্যমে। কার্তেসীয় মাধ্যমে ব্যাসার্ধ ভেক্টর-
formula_3
[[File:Space curve.svg|thumb|ত্রিমাত্রিক বক্ররেখা। ব্যাসার্ধ ভেক্টর r স্কেলার রাশি "t" এর মাধ্যমে প্রকাশ করা হয়েছে। [[লাল]] রঙের সরলরেখা বক্ররেখার স্পর্শক এবং [[নীল]] অংশটুকু অভিলম্ব নির্দেশ করছে।]]
ত্রিমাত্রিক ব্যবস্থায়, যেকোন [[বিন্দু|বিন্দুর]] [[ত্রিমাত্রিক]] স্থানংক এবং সাধারণত ত্রিমাত্রিক ভেক্টরের মাধ্যমে সমতলে যে কোন বিন্দুর অবস্থান সহজেই প্রকাশ করা যায়। এজন্য সাধারণত [[কার্তেসীয় স্থানাঙ্ক ব্যবস্থা]] ব্যবহার করা হয়।I
যেখানে "t" এর মাধ্যমে বিভিন্ন আকারের সমতলে বিভিন্ন অক্ষের দিকে দুরত্বকে প্রকাশ করা হয়েছে করছে। এখানে একটি বিন্দুর অবস্থান প্রকাশে তিন প্রকারের অক্ষীয় ব্যবস্থা নির্দেশ করলেও তা মুলত একটি বিন্দুর অবস্থান ভেক্টরকেই প্রকাশ করছে।
রৈখিক [[বীজগণিত|বীজগণিতে]] বহুমাত্রিক ব্যাসার্ধ ভেক্টরের অস্তিত রয়েছে। একটি ব্যাসার্ধ ভেক্টেরকে অনেকগুলো সাধারণ [[ভেক্টর|ভেক্টরের]] সমন্নয় হিসাবে প্রকাশ করা হয় যা বহুমাত্রিক সমতলে মূল অক্ষে থেকে বিন্দুর অবস্থান প্রকাশ করে।
[[বিষয়শ্রেণী:জ্যামিতি]]
[[বিষয়শ্রেণী:গণিত]]
[[বিষয়শ্রেণী:অবস্থান]]